मलेसियामा नेपाली कामदार पठाउने चर्चा हुँदै गर्दा नेपाल सरकारले कडाई गरेको सुन्दा खुशी छौं । बस्ने, खाने सुविधासहित विमान तथा स्वास्थ सम्बन्धी सुविधामा सहमति नभएसम्म कामदार मलेसिया नपठाउँ सरकार । मलेसियामा भेडा बाख्रा जस्तै राखेको छ हामी नेपालीलाई ।
हामी नागरिकले तिरेको करबाट सांसदहरुले गाडी किन्न लोभ देखाएको सुन्दा अचम्म लाग्यो । यसै देशका नागरिक खान लगाउन नपाएर मर्ने अनि यसै देशका सांसदलाई नै महँगा गाडी चाहिने, कस्तो दुखलाग्दो कुरा ।
दुरसञ्चारसँग सम्बन्धित विभिन्न कम्पनीले आफ्ना तारहरु ब्यवस्थित नगर्दा शहर कुरुप हुँदै गएको छ । त्यस माथि बिग्रेका तारहरु त्यही छोडेर पÞmेरी अर्को तार राखिन्छ कम्सेकम बिग्रेको तार त हटाईदेउ ।
नेपालमा यो घुस्याहा नीति हिलेसम्म जिवित राख्ने हो हामीले । घुस लिनु र दिनु दुबै अपराध हो । त्यसैले घुस लिनेलाई मात्र हैन दिनेलाई पनि कारवाही गर सरकार अब ।
ब्यबहारिक कानुन नभएको देश भयो हाम्रो नेपाल । हत्या भएको यतिका समय बित्दा पनि निर्मलाको हत्यारा पत्ता लगाउन नसक्ने सरकारले नागरिकका लागि के गर्छ भनेर आशा गर्नु ?